Sigeru Mijamoto

Sigeru Mijamoto (; ; dzimis ) ir japāņu videospēļu dizaineris un producents, kas visu savu karjeru strādājis Nintendo, kur šobrīd ieņem vienu no direktora amatiem. Mijamoto radījis vairākas no augstāk novērtētajām un komerciāli veiksmīgākajām uzņēmuma videospēļu sērijām, tādas kā Mario, The Legend of Zelda un Donkey Kong.

Dzimis Sonobē, Japānā, pabeidza Kanazavas Municipālo industriālās mākslas koledžu. Karjeras sākumā mēģināja veidot karjeru kā manga mākslinieks, bet vēlāk viņu ieinteresēja videospēles. 1977. gadā ar tēva palīdzību viņš uzsāka darbu Nintendo, kur ar saviem spēļu projektiem atstāja lielu iespaidu uz tā laika uzņēmuma prezidentu Hirosi Jamauči."Master of Play" profile in the New Yorker, December 20, 2010 Mijamoto kļuva par uzņēmuma pirmo mākslinieku un palīdzēja radīt vizuālo tēlu arkādes spēlei Sheriff un vēlāk saņēma uzdevumu izveidot jaunu arkādes spēli. Tā kļuva par Donkey Kong.

Vēlāk Mijamoto radīja spēles Super Mario Bros. un The Legend of Zelda, kuras guva lielus panākumus NES un palīdzēja veidot sabiedrības uztveri par videospēlēm. Kopš tā laika viņa spēles ir bijušas nozīmīgākās katrā no Nintendo videospēļu konsolēm. Pirmās viņa spēles parādījās jau 1970. gadu beigās publiski izmantojamās arkāžu spēļu iekārtās. Mijamoto vadīja Nintendo Izklaides analīzes un izstrādes nodaļu, kura radīja daudzas no uzņēmuma nozīmīgākajām spēlēm. Pēc Nintendo prezidenta Satoru Ivatas nāves 2015. gada jūlijā Mijamoto vairākus mēnešus pildīja uzņēmuma prezidenta pienākumus kopā ar Genjo Takedu, līdz tika formāli apstiprināts par uzņēmuma radošo vadītāju.

 Atzinība 
1998. gadā Mijamoto kļuva par pirmo personu, ko iekļāva Interaktīvās mākslas un zinātnes akadēmijas slavas zālē. 2006. gadā Mijamoto saņēma Francijas kultūras ministrijas apbalvojumu — Mākslas un literatūras ordeņa (Ordre des Arts et des Lettres) bruņinieka pakāpi. 2006. gada 28. novembrī Mijamoto tika iekļauts žurnāla Time Āzijas izdevuma pēdējo 60 gadu Āzijas varoņu tēmas apskatā. Gan 2007. gan 2008. gadā viņš tika iekļauts Time 100 ietekmīgāko gada cilvēku sarakstā.

2010. gadā Mijamoto kļuva par pirmo BAFTA Fellowship balvas saņēmēju no Āzijas.

 Atsauces 

 Ārējās saites 

Kategorija:1952. gadā dzimušie
Kategorija:Japānas cilvēki
Kategorija:Videospēļu producenti
Kategorija:Nintendo
Kategorija:BAFTA Fellowship balvas ieguvēji